LIETUVOS RESPUBLIKOS KULTŪROS MINISTRAS

ĮSAKYMAS

DĖL Lietuvos Respublikos kultūros ministro 2005 m. balandžio 14 d. įsakymO Nr. ĮV-146 „DĖL SPECIALISTŲ, VYKDANČIŲ NEKILNOJAMOJO KULTŪROS PAVELDO TAIKOMUOSIUS MOKSLINIUS ARDOMUOSIUS TYRIMUS, RENGIANČIŲ TVARKOMŲJŲ PAVELDOSAUGOS DARBŲ PROJEKTUS, ATLIEKANČIŲ TVARKOMUOSIUS PAVELDOSAUGOS DARBUS BEI VADOVAUJANČIŲ TOKIEMS DARBAMS, ATLIEKANČIŲ PAVELDOSAUGOS (SPECIALIĄJĄ) EKSPERTIZĘ, ATESTAVIMO TAISYKLIŲ IR NEKILNOJAMOJO KULTŪROS PAVELDO APSAUGOS SPECIALISTO ATESTATO FORMOS PATVIRTINIMO“ PAKEITIMO

2014 m. birželio 17 d. Nr. ĮV-476

Vilnius

Pakeičiu Specialistų, vykdančių nekilnojamojo kultūros paveldo taikomuosius mokslinius ardomuosius tyrimus, rengiančių tvarkomųjų paveldosaugos darbų projektus, atliekančių tvarkomuosius paveldosaugos darbus bei vadovaujančių tokiems darbams, atliekančių paveldosaugos (specialiąją) ekspertizę, atestavimo taisykles, patvirtintas Lietuvos Respublikos kultūros ministro 2005 m. balandžio 14 d. įsakymu Nr. ĮV-146 „Dėl Specialistų, vykdančių nekilnojamojo kultūros paveldo taikomuosius mokslinius ardomuosius tyrimus, rengiančių tvarkomųjų paveldosaugos darbų projektus, atliekančių tvarkomuosius paveldosaugos darbus bei vadovaujančių tokiems darbams, atliekančių paveldosaugos (specialiąją) ekspertizę, atestavimo taisyklių ir nekilnojamojo kultūros paveldo apsaugos specialisto atestato formos patvirtinimo“:

1. Pakeičiu 19 punktą ir jį išdėstau taip:

„19. Komisijos sudėtį, jos pirmininką ir pavaduotoją Kultūros paveldo departamento prie Kultūros ministerijos (toliau – Departamentas) teikimu 3 metams tvirtina Lietuvos Respublikos kultūros ministras.“

2. Pakeičiu 27 punktą ir jį išdėstau taip:

„27. Asmuo, siekiantis gauti Atestatą, pateikia Departamentui:

27.1. prašymą atestuoti (pagal Taisyklių 1 priedą);

27.2. išsimokslinimo (išsilavinimo) dokumentų (diplomo, papildomų studijų diplomų, pažymėjimų, atestatų, sertifikatų ir kt.) kopijas;

27.3. atliktų nekilnojamosiose kultūros vertybėse darbų sąrašą (pagal Taisyklių 2 priedą);

27.4. asmens tapatybę ir darbo stažą patvirtinančių dokumentų kopijas;

27.5. dokumentus, patvirtinančius, kad sumokėta nustatyto dydžio valstybės rinkliava už Atestato išdavimą;

27.6. elektroninio pašto adresą.“

3. Pakeičiu 28 punktą ir jį išdėstau taip:

„28. Asmuo turi teisę pateikti papildomus dokumentus, įrodančius jo kvalifikacinį pasirengimą (albumus, nuotraukas, brėžinius, informacinę medžiagą, tyrimų ataskaitas ir kt.). Šiame punkte nurodyti dokumentai pateikiami Departamentui pristatant tiesiogiai arba pašto korespondencijos siunta, arba siunčiami elektroniniu PDF ar JPG formatu elektroninio pašto adresu centras@heritage.lt, arba pateikiami per Paslaugų ir gaminių kontaktinį centrą, arba, sukūrus Kultūros paveldo elektroninių paslaugų informacinę sistemą, – per šią sistemą.

Departamentas, gavęs asmens prašymą atestuotis ir kitus Taisyklių 27-28 punktuose nurodytus dokumentus, per 5 darbo dienas nuo prašymo gavimo elektroniniu paštu ar pašto korespondencijos siunta išsiunčia pareiškėjui patvirtinimą, kad prašymas gautas. Jei pareiškėjas pateikė neišsamų ar netinkamai įformintą prašymą arba pateikė ne visus atestavimui būtinus dokumentus, Departamentas kartu su patvirtinimu praneša pareiškėjui apie būtinybę ištaisyti šiuos trūkumus ir pateikti trūkstamus dokumentus bei praneša, kad atestavimo procedūra pradedama nuo išsamaus ir tinkamai įforminto prašymo bei visų trūkstamų dokumentų pateikimo dienos.“

4. Pakeičiu 36 punktą ir jį išdėstau taip:

„36. Komisija, įvertinusi testo ir pokalbio rezultatus, pateikia išvadą dėl atestato išdavimo:“

5. Pakeičiu 37 punktą ir jį išdėstau taip:

„37. Komisijos motyvuotos išvados įforminamos protokolu. Protokolas surašomas ne vėliau kaip per 10 dienų nuo įvykusio posėdžio.“

6. Pakeičiu 38 punktą ir jį išdėstau taip:

„38. Vadovaujantis Komisijos išvadomis atestuotiems specialistams Atestatai išduodami Departamento direktoriaus įsakymais.“.

7. Pakeičiu 40 punktą ir jį išdėstau taip:

„40. Asmeniui ne vėliau kaip per 3 mėnesius nuo išsamaus ir tinkamai įforminto prašymo bei visų trūkstamų dokumentų pateikimo dienos turi būti išduotas Atestatas arba Taisyklių 39 punkte nustatyta tvarka jis informuojamas apie Komisijos pateiktą išvadą asmens neatestuoti. Sukūrus Kultūros paveldo elektroninių paslaugų informacinę sistemą, atestuoto specialisto pageidavimu Atestatas bus išduodamas per šią sistemą.“.

8. Pakeičiu 45 punktą ir jį išdėstau taip:

„45. Atestuotas specialistas, siekiantis pratęsti Atestato galiojimą, Taisyklių 28 punkte nustatytais būdais Departamentui pateikia:“

9. Pakeičiu 47 punktą ir jį išdėstau taip:

„47. Komisija motyvuotas išvadas dėl Atestato galiojimo pratęsimo priima paprasta balsų dauguma Taisyklių 21–25 punktuose nustatyta tvarka. Jei Atestato galiojimas nepratęsiamas, Departamentas per 10 dienų nuo Komisijos išvadų pateikimo dienos specialistui išsiunčia Komisijos posėdžio protokolo išrašą.“

10. Pakeičiu 51 punktą ir jį išdėstau taip:

„51. Remiantis Komisijos išvadomis Atestato galiojimas panaikinamas šiais atvejais:“

11. Pakeičiu 52 punktą ir jį išdėstau taip:

„52. Specialistas, kurio Atestato galiojimas panaikintas, Taisyklių 28 punkte nustatytais būdais gali pateikti prašymą Komisijai jį atestuoti ne anksčiau kaip po trejų metų nuo Atestato galiojimo panaikinimo dienos.“

12. Pakeičiu 53 punktą ir jį išdėstau taip:

„53. Komisijai pateikus motyvuotas išvadas panaikinti Atestato galiojimą, Departamentas per 10 dienų nuo Komisijos išvadų pateikimo dienos jam išsiunčia Komisijos posėdžio protokolo išrašą. Atestatas, kurio galiojimas panaikintas, per 5 dienas nuo pranešimo iš Departamento apie Departamento direktoriaus įsakymą gavimo dienos turi būti grąžintas Departamentui.“

13. Pakeičiu 55 punktą ir jį išdėstau taip:

„55. Atestatą praradęs specialistas ne vėliau kaip per 10 dienų nuo jo praradimo dienos apie tai Taisyklių 28 punkte nustatytais būdais praneša Departamentui.“

14. Pakeičiu 57 punktą ir jį išdėstau taip:

„57. Specialistas, nesutinkantis su Komisijos išvadomis, per 15 dienų nuo Taisyklių 39, 47 ir 53 punktuose nurodyto pranešimo apie Komisijos išvadas gavimo dienos, gali jas apskųsti Departamento direktoriui. Skundas dėl Komisijos išvadų turi būti išnagrinėtas ne vėliau kaip per 15 dienų nuo jo pateikimo dienos. Nustačius, jog atestavimas vyko pažeidžiant Taisyklių ar kitų teisės aktų reikalavimus, per 20 dienų nuo skundo išnagrinėjimo dienos specialistas atestuojamas pakartotinai. Departamento direktorius įsakymą dėl specialisto atestavimo priima per 15 dienų terminą, negavus skundo dėl Komisijos išvadų arba skundo netenkinus.“

15. Pakeičiu 58 punktą ir jį išdėstau taip:

„58. Departamento direktoriaus įsakymas dėl atestavimo gali būti skundžiamas teismui Administracinių bylų teisenos įstatymo nustatyta tvarka.“

16. Pakeičiu 59 punktą ir jį išdėstau taip:

„59. Žinios apie atestuotus specialistus, Atestato išdavimą, papildymą, galiojimo pratęsimą, galiojimo panaikinimą bei pripažinimą netekusiu galios skelbiamos portale www.verslovartai.lt ir Departamento interneto tinklalapyje www.heritage.lt.“.

Kultūros ministras	Šarūnas Birutis